Gran Premio de Mónaco de 1970

O Gran Premio de Mónaco de 1970 foi unha carreira de Fórmula Un celebrada o 10 de maio de 1970 no Circuíto de Mónaco en Monte Carlo, Mónaco. Foi a terceira carreira do Campionato do Mundo de pilotos de .

 Resumo 
Non houbo cambios significativos na liña de saída de Mónaco, a única noticia foi Ronnie Peterson, participando cun March privado. O equipo Lotus decidiu levar o vello 49 en vez do novo chasis 72, a pesar das probas nunha carreira non de campionato en Silverstone un par de semanas antes. Na cualificación, March copou a primeira fila, con Jackie Stewart na pole (para o equipo Tyrrell) e Chris Amon a seu carón. O terceiro lugar foi para o McLaren de Denny Hulme, e o cuarto para o Brabham de Jack Brabham; detrás deles estaba o Ferrari de Jacky Ickx. O primeiro piloto de Lotus foi Jochen Rindt, cualificou en oitavo lugar.

A pesar da choiva nos días anteriores, o sol brillaba o día da carreira, e a pista estaba seca. Ao principio, Stewart liderou a carreira, con Amon, Brabham, Ickx e Jean-Pierre Beltoise detrás del, na segunda volta, Beltoise pasou Ickx. Stewart comezou a afastarse, polo que a orde mantívose sen cambios ata a volta 12, cando Ickx retirouse cun fallo na transmisión. Na volta 22 Beltoise, retirouse con problemas na transmisión, na mesma volta Brabham pasou a Amón ao segundo lugar. Parecía que Stewart podía repetir comodamente a vitoria que tivo en España, pero na volta 27 o seu March comezou fallar, e detívose nos pits. Isto deixou ao Brabham á fronte, con Amón, Hulme e Rindt, que se abriu camiño desde o medio do pelotón. Na súa primeira carreira, Peterson estaba facéndoo ben, no sétimo lugar, mentres o motor do BRM de Jackie Oliver fallou, deixando aos comisarios un arduo traballo para limpar todo o aceite que caeu na pista.

Case ao mesmo tempo, Hulme tivo problemas co embrague do seu McLaren, saltaron as engrenaxes do cambio, polo que caeu por detrás de Rindt e Pescarolo, na volta 62 fallou a suspensión de Amón, e viuse obrigado a retirarse, deixando ao austríaco no segundo lugar, nove segundos por detrás de Brabham. Logo aumentou o seu ritmo, e cara ás últimas voltas estaba pegado ao australiano. A vitoria de Brabham parecía estar en camiño, resistindo toda a presión que Rindt exercía sobre el. Pero sucedeu o incrible: saíuse da liña de carreira para evitar un coche máis lento en Gazomètre, na última curva da última volta, Brabham derrapou sobre a superficie poeirenta e foise directamente ás balas de palla, entregándolle a vitoria a Rindt (unha vitoria recibida cun gran salto de alegría por Colin Chapman). Brabham volveu rapidamente á pista e terminou a carreira en segunda posición. O terceiro lugar foi para Pescarolo nun Matra, mentres que as restantes posicións para os puntos foron para Hulme, Graham Hill (que se abriu camiño desde o último lugar da grella) e Pedro Rodríguez.

 Clasificación 

 Pos  Nº  Piloto  Construtor  Voltas  Tempo/Retirada  Grella  Puntos 1 3  Jochen Rindt Lotus-Ford 80 1:54:37.4 8 9 2 5  Jack Brabham Brabham-Ford 80 + 23.1 4 6 3 9  Henri Pescarolo Matra 80 + 51.4 7 4 4 11  Denny Hulme McLaren-Ford 80 + 1:28.3 3 3 5 1  Graham Hill Lotus-Ford 79 + 1 volta 16 2 6 17  Pedro Rodríguez BRM 78 + 2 voltas 15 1 7 23  Ronnie Peterson March-Ford 78 + 2 voltas 12  8 19  Jo Siffert March-Ford 76 Sen Combustible 11  Ret 28  Chris Amon March-Ford 60 Suspensión 2  NC 24  Piers Courage De Tomaso-Ford 58 Non Clasificado 9  Ret 21  Jackie Stewart March-Ford 57 Motor 1  Ret 16  Jackie Oliver BRM 42 Motor 14  Ret 8  Jean-Pierre Beltoise Matra 21 Diferencial 6  Ret 12  Bruce McLaren McLaren-Ford 19 Suspensión 10   Ret 14  John Surtees McLaren-Ford 14 Presión aceite 13  Ret 26  Jacky Ickx Ferrari 11 Semieixo 5  NSC 10  Andrea de Adamich McLaren-Alfa Romeo   NSC 6  Rolf Stommelen Brabham-Ford   NSC 15  George Eaton BRM   NSC 2  John Miles Lotus-Ford   NSC 20  Johnny Servoz-Gavin March-Ford    

 Posicións logo da carreira 

Clasificación no campionato de pilotos
 Pos Piloto Puntos 1  Jack Brabham 15 2  Jackie Stewart 13 3  Jochen Rindt 9 4  Denny Hulme 9 5  Bruce McLaren 6

Clasificación do campionato de construtores
 Pos Construtor Puntos 1  Brabham-Ford 15 2  McLaren-Ford 15 3  Lotus-Ford 14 4  March-Ford 13 5  Matra 7

 Notas: Só están incluídos os cinco primeiros postos da clasificación.

 Notas 

 Véxase tamén 

 Ligazóns externas 


Categoría:Gran Premio de Mónaco de Fórmula 1
Categoría:Grandes Premios de Fórmula 1 de 1970